Diari Oficial de la Generalitat Valenciana


Sumari del DOGV 3227, del 22-04-1998 (1998/2393)

ORDRE de 3 de març de 1998, de la Conselleria de Cultura, Educació i Ciència, per la qual es modifica l'autorització en el nivell d'educació infantil a diversos centres docents privats.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2393


Data del document
:   03-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 de març de 1998, de la Conselleria de Cultura, Educació i Ciència, per la qual es modifica l'autorització en el nivell d'educació infantil a diversos centres docents privats. [1998/X2393]
  
Els expedients han estat iniciats a petició dels representants de la titularitat dels centres privats que s'indiquen en l'annex, en sol·licitud de modificació de l'autorització en el nivell d'Educació Infantil.
  
La Direcció General de Centres Docents ha declarat, mitjançant resolucions individuals per a cada centre, l'adequació de les instal·lacions proposades pel que fa a espais educatius a allò disposat en el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris.
  
Tots els expedients tenen informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Atès que tots son centres amb autorització d'obertura i funcionament en el nivell d'educació infantil.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28.07.94); el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Autoritzar la modificació en el nivell d'educació infantil a cadascun dels centres que es relacionen en l'annex i en els termes que s'hi especifiquen.
  
DISPOSICIONS ADDICIONALS
  
Primera
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, amb l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26.06.91), i en el Decret 193/1988, de 12 de desembre, del Consell de la Generalitat Valenciana (DOGV de 02.02.89), pel qual s'aproven les normes per a l'accessibilitat i eliminació de barreres arquitectòniques.
  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com exigeix l'article 110.3 de la Llei 30/1992.
  
València, 3 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex
  
Centre: Sant Jordi.
  
Titular: Rosario Oliva Monje.
  
Adreça: Av. Doctor Rico, 15.
  
Localitat: Alacant.
  
Província: Alacant.
  
Codi: 62458029.
  
Modificació que s'autoritza:
  
- ampliació de 2 unitats d'educació infantil, II cicle, quedant així en aquest nivell amb un total de 6 unitats i 148 llocs escolars.
  
Composició resultant de la resta del centre:
  
- 4 unitats d'educació infantil, I cicle, amb 61 llocs escolars.
  
Centre: Santa Teresa-Vistahermosa.
  
Titular: Institució Teresiana.
  
Adreça: c/ Creu de Pedra, 1.
  
Localitat: Alacant.
  
Província: Alacant.
  
Codi: 30802657.
  
Modificació que s'autoritza:
  
- ampliació de 3 unitats d'educació infantil, II cicle, quedant així en l'esmentat nivell amb un total de 6 unitats i 150 llocs escolars.
  
Composició resultant de la resta del centre:
  
- 12 unitats d'educació primària amb 300 llocs escolars.
  
- 8 unitats d'educació secundària obligatòria amb 240 llocs escolars
  
- 1 unitat d'educació especial amb 15 llocs escolars
  
Centre: Montessori.
  
Titular: Montessori Escuela Infantil, SL.
  
Adreça: c/ Fondó dels Frares.
  
Localitat: Alacant.
  
Província: Alacant.
  
Codi: 78757040.
  
Modificació que s'autoritza:
  
- canvi d'una unitat del primer cicle al segon cicle d'Educació Infantil, quedant així el centre configurat de la següent manera:
  
- Educació Infantil, I cicle, amb 3 unitats i 53 llocs escolars, distribuïts de la següent manera:
  
\* 1 unitat de nens de 1/2 anys amb 13 llocs escolars.
  
\* 2 unitats de nens de 2/3 anys amb 40 llocs escolars.
  
- Educació Infantil, II cicle, amb 8 unitats i 200 llocs escolars.